LIETUVOS RESPUBLIKOS SVEIKATOS APSAUGOS MINISTRAS

VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS

DĖL LIETUVOS RESPUBLIKOS SVEIKATOS APSAUGOS MINISTRO,

VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2022 M. SAUSIO 20 D. SPRENDIMO NR. V-119 „DĖL GYVYBIŠKAI SVARBIAS VALSTYBĖS FUNKCIJAS VYKDANČIŲ DARBUOTOJŲ, PRIVALANČIŲ DIRBTI NEPERTRAUKIAMAI FIZINIU BŪDU VALSTYBĖS LYGIO EKSTREMALIOSIOS SITUACIJOS DĖL COVID-19 LIGOS (KORONAVIRUSO INFEKCIJOS) PLITIMO GRĖSMĖS METU, SĄRAŠO PATVIRTINIMO“ PAKEITIMO

2022 m. vasario 23 d. Nr. V-394

Vilnius

P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2022 m. sausio 20 d. sprendimą Nr. V-119 „Dėl gyvybiškai svarbias valstybės funkcijas vykdančių darbuotojų, privalančių dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu, sąrašo patvirtinimo“:

1.	Pakeičiu 2.1 papunktį ir jį išdėstau taip:

„2.1. susirgus COVID-19 liga (koronaviruso infekcija) izoliavimas organizuojamas vadovaujantis Asmenų, sergančių COVID-19 liga (koronaviruso infekcija), ir asmenų, įtariamų, kad serga COVID-19 liga (koronaviruso infekcija), izoliavimo taisyklėmis, patvirtintomis Lietuvos Respublikos sveikatos apsaugos ministro 2020 m. kovo 12 d. įsakymu Nr. V-352 „Dėl asmenų, sergančių COVID-19 liga (koronaviruso infekcija), ir asmenų, įtariamų, kad serga COVID-19 liga (koronaviruso infekcija), izoliavimo taisyklių patvirtinimo“, išskyrus šio sprendimo 2.2 papunktyje nurodytus atvejus;“.

2. Pakeičiu 3.3 papunktį ir jį išdėstau taip:

„3.3. užtikrinti, kad darbuotojui nustačius COVID-19 ligos (koronaviruso infekcijos) atvejį, būtų užpildyta Nacionalinio visuomenės sveikatos centro prie Sveikatos apsaugos ministerijos (toliau – NVSC) anketa (https://atvejis.nvsc.lt/);“.

3. Pakeičiu nurodytu sprendimu patvirtintą Gyvybiškai svarbias valstybės funkcijas vykdančių darbuotojų, privalančių dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu, sąrašą ir papildau 8.12 papunkčiu:

„8.12. Parduotuvėse, kurių pagrindinė veikla yra maisto prekių pardavimas, dirbantys darbuotojai, kurių darbas tiesiogiai susijęs su maisto prekių transportavimu, priėmimu, sandėliavimu, pateikimu į prekybos salę, įrangos technine priežiūra ir (ar) klientų aptarnavimu, taip pat darbuotojai, dirbantys sandėliuose, kuriuose laikomos minėtoms parduotuvėms skirtos prekės.“

4. Pakeičiu priedą ir jį išdėstau nauja redakcija (pridedama).

Sveikatos apsaugos ministras, valstybės lygio

ekstremaliosios situacijos valstybės operacijų vadovas	Arūnas Dulkys

Lietuvos Respublikos sveikatos apsaugos

ministro, valstybės lygio ekstremaliosios

situacijos valstybės operacijų vadovo

2022 m. sausio 20 d. sprendimo Nr. V-119 (Lietuvos Respublikos sveikatos apsaugos

ministro, valstybės lygio ekstremaliosios

situacijos valstybės operacijų vadovo

2022 m. vasario 23 d. sprendimo Nr. V-394

redakcija)

priedas

(Pažymos dėl gyvybiškai svarbias valstybės funkcijas vykdančio darbuotojo funkcijų vykdymo, jam nustačius besimptomę COVID-19 ligos (koronaviruso infekcijos) formą,

forma)

PAŽYMA DĖL GYVYBIŠKAI SVARBIAS VALSTYBĖS FUNKCIJAS VYKDANČIO DARBUOTOJO FUNKCIJŲ VYKDYMO, JAM NUSTAČIUS BESIMPTOMĘ COVID-19 LIGOS (KORONAVIRUSO INFEKCIJOS) FORMĄ

_______________

Data

_______________

Sudarymo vieta

Gyvybiškai svarbias valstybės funkcijas vykdančio darbuotojo, privalančio dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu:
Vardas, pavardė
Darbovietė
Teigiamo PGR ar greitojo antigeno testo (atliktų laboratorijoje) rezultato gavimo data
Darbo funkcijų vykdymo data ir laikas (jei įmanoma nustatyti)
Darbo funkcijų vykdymo vieta (jei įmanoma nustatyti)

Aš, ___________________________________________________________________, patvirtinu, kad aukščiau

(darbdavio arba jo įgalioto asmens pareigos, vardas ir pavardė)

nurodytas darbuotojas yra įtrauktas į gyvybiškai svarbias valstybės funkcijas vykdančių tipinių pareigybių grupių / vardinį darbuotojų sąrašą (tinkamą variantą pabraukti), davęs sutikimą dirbti, kai jam nustatyta besimptomė COVID-19 ligos (koronaviruso infekcija) forma, ir yra susipažinęs su Asmenų, sergančių COVID-19 liga (koronaviruso infekcija), ir asmenų, įtariamų, kad serga COVID-19 liga (koronaviruso infekcija), izoliavimo taisyklėmis, patvirtintomis Lietuvos Respublikos sveikatos apsaugos ministro 2020 m. kovo 12 d. įsakymu Nr. V-352 „Dėl asmenų, sergančių COVID-19 liga (koronaviruso infekcija), ir asmenų, įtariamų, kad serga COVID-19 liga (koronaviruso infekcija), izoliavimo taisyklių patvirtinimo“ ir Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2022 m. sausio 20 d. sprendimu Nr. V-119 „Dėl gyvybiškai svarbias valstybės funkcijas vykdančių darbuotojų, privalančių dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu, sąrašo patvirtinimo“.

______________________________ ______________________ _____________

(vardas, pavardė) (parašas) (data)